  Майя Бывальцева 2-тӥ гудырикошконэ 17 часын Ижкарысь Кызьпу арамаын выль емышъёслы сӥзем «Виль» нерге шулдыръяськон ортчоз. Со сярысь кар администрацилэн пресс-службаез ивортэ. Ужрадын калык коллективъёслэн концертсы, тужгес бадӟым бакча сиёнлы вожвылъяськон, сяськаосын адӟытон, шудонъёс, эктонъёс луозы. Сяме пыремъя вань куноосты отын ик вӧсям ӝукен утялтозы. Шулдыръяськонэз сӥё-дано усьтон 18 часлы чакламын. «Виль» шулдыръяськонэз «Удмурт Кенеш» огазеяськонлэн Ленин ёросысь ёзэтэз но Алнаш бӧляк Ижкарысь Индустри ёрос администраци юрттэмен радъяло. Тодэ вайытом, выль емышъёслы сӥзем элькун шулдыръяськон 3-тӥ гудырикошконэ Можгаын ортчоз. Тегъёс: Лулчеберет Ижкар Удмуртия удмуртъёс йылолъёс бакчасиёнъёс  